**PÁLYÁZATI FELHÍVÁS**

**A Pécsi Tudományegyetem Művészeti Kara pályázatot ír ki 2021/2022 tanév I. szemeszterére Erasmus+ oktatói mobilitási programban való részvételre**

**2021. október 4. - 2022. január 31. közötti időszakra**

**A pályázat célja**

Az oktatói mobilitás célja a partnerintézmény szakos tanrendjébe illeszkedő előadások, szemináriumok megtartása, és a partnerintézménnyel való szakmai kapcsolat további építése, különös tekintettel az Erasmus+ program tantervfejlesztési tevékenységeire, közös képzési programok kidolgozására.

*Kutatás és konferencián való részvétel ezen pályázaton nem támogatható!*

**A pályázat tárgya**

Az Erasmus+ program keretében a pályázaton nyertes oktatók a Pécsi Tudományegyetemmel 2021/2022-es tanévre érvényes kétoldalú megállapodással rendelkező ERASMUS+ programország-beli felsőoktatási intézményében ösztöndíjjal folytathatnak oktatási tevékenységet. A vendégoktatás időtartama nem lehet kevesebb 8 tanóránál, és nem lehet hosszabb 5 munkanapnál  (akár 2 napos mobilitás is megvalósítható).

**Mire pályázhatnak az oktatók?**

Az Erasmus+ oktatók támogatást (ösztöndíjat) kapnak külföldi oktatási tevékenységük megvalósításához. Az ösztöndíj összege differenciált, függ az oktatási tevékenység időtartamától és a célországtól. Az ösztöndíj összegeket és az utazási támogatás összegét a melléklet tartalmazza.

Az Erasmus+ támogatás nem feltétlenül fedezi a kiutazás és a kint tartózkodás költségeit, csupán hozzájárul a külföldi oktatói út megvalósításához, ezért szükség lehet egyéb kiegészítő forrásokra is.

Amennyiben a pályázó a fogadó egyetem alkalmazottja, vagy a fogadó egyetem részben vagy egészben finanszírozza a kiutazás és/vagy a kint tartózkodás költségeit, akkor Erasmus+ ösztöndíjra az oktató nem jogosult.

Helyszín: nem lehet a küldő intézmény országa és a lakóhely szerinti ország sem.

Az oktató a pályázatában benyújtott, az érintett felek által jóváhagyott és aláírásukkal elfogadott egyéni munkaprogramot követi.

**Kik nyújthatnak be pályázatot?**

Az vehet részt az Erasmus+ programban:

•      aki magyar állampolgár (vagy huzamos tartózkodási engedéllyel vagy menekültként tartózkodik Magyarországon);

•      aki főállású, félállású vagy óraadó oktatója az intézménynek;

•      akinek tanszéke / intézete saját tématerületén érvényes Erasmus+ együttműködési megállapodással rendelkezik;

 **A pályázat benyújtásának határideje és módja**

A pályázatot a Művészeti Kar Nemzetközi Irodáján (E33/102-es iroda) kell benyújtani, legkésőbb **2021. szeptember 19-ig.**

 A pályázat részeként benyújtandó dokumentumok

Egy nyomtatott példányban kell beadni az alábbiakat:

1. kitöltött, eredetiben aláírt pályázati űrlap;
2. a **három fél által aláírt pontos időtartamra szóló** a partneregyetem által jóváhagyott munkatervet (Staff mobility for teaching mobility agreement) Letölthető: <https://mobilitas.pte.hu/oktatoknak>

A hiányos, feltételeknek nem megfelelő, olvashatatlan vagy határidő után érkező pályázatokat nem áll módunkban elfogadni.

  **A benyújtott pályázatok elbírálása**

A benyújtott pályázatokat a beadási határidőt követő 3 héten belül a kar Külügyi Bizottsága bírálja el.

A pályázatok elbírálásának szempontjai:

1.)  Munkaterv – Erasmus+ nyomtatvány szerint;

2.)  Az elmúlt tanévben vagy a korábbi években ERASMUS+ támogatásban nem részesült oktatók pályázata előnyben részesül.

 A fogyatékkal élő vagy tartósan beteg oktatók kiegészítő támogatásra is pályázhatnak (a pályázat beadásának várható határideje: július és november, bővebb információ: http://mobilitas.[pte.hu](http://pte.hu))

A pályázatok elkészítésével kapcsolatos szakmai kérdésekben az intézeti / tanszéki, általános és formai kérdésekben a kari koordinátorok állnak rendelkezésükre.

***Személyzeti kiutazásokra vonatkozó speciális ajánlások és engedélyeztetések***

***16/2020. számú rektori és kancellári utasítás***

**6. §** ***(1)*** A változó járványügyi helyzetre tekintettel a kiküldetéssel érintett f***oglalkoztatott*** köteles előzetesen tájékozódni az utazás időpontjában érvényes hazai és célországbeli, utazásával kapcsolatos, járványügyi szempontból releváns szabályokról, ***melyeket köteles betartani.***

*A nemzetközi személyzeti mobilitások keretében* ***tervezett ki****- és beutazásokat a résztvevők a küldő és fogadó állam jogszabályai - különösen a járványhelyzettel összefüggő be- és kiutazási, valamint egyéb vonatkozó jogszabályok -, az Európai Bizottság, a Tempus Közalapítvány, valamint a küldő és fogadó intézmény* ***mindenkori járványhelyzettel összefüggő ajánlásai és szabályzatai figyelembevételével kötelesek megtervezni****, a járványhelyzetben elvárható fokozott gondosság követelményére tekintettel.*

*A Nemzetközi Igazgatóság (továbbiakban: NI) munkatársai, illetve az NI által koordinált nemzetközi projektben résztvevő más szervezeti egységek munkatársai tekintetében* ***a kiutazást a nemzetközi igazgató javaslatára a munkáltatói jogkör gyakorlója engedélyezheti****.*

*Az Egyetemmel foglalkoztatásra irányuló bármely jogviszonyban álló munkatárs* ***köteles*** *a munkáltatói jogkör gyakorlónak előzetesen* ***írásban az űrlapon bejelenteni, ha külföldre kíván utazni****.*

**Várható Ösztöndíj összegek a 2021-2022-es tanévre:**

|  |  |
| --- | --- |
|  Fogadó ország | 1.-14. nap |
| Magas megélhetési költségű országok((Dánia (DK), Finnország (FI), Írország (IE),  Norvégia (NO), Svédország (SE), Nagy-Britannia (UK)) | **170 € / nap** |
| Közepes megélhetési költségű országok(Ausztria (AT), Belgium (BE), Ciprus (CY), Németország (DE), Görögország (EL), Spanyolország (ES), Franciaország (FR), Olaszország (IT), Hollandia (NL),  Málta (MT), Portugália (PT)) | **140 € / nap** |
| Alacsonyabb megélhetési költségű országok(Bulgária (BG), Csehország (CZ), Észtország (EE), Horvátország (HR), Litvánia (LT), Lettország (LV), Lengyelország (PL), Románia (RO), Szlovénia (SI), Szlovákia (SK),  Macedónia (MK), Törökország (TR), Serbia (RS)) | **110 € / nap** |

**A kiutazásokhoz egyszeri utazási támogatás is adható.**

A Pécs és a célhely közötti távolság kizárólag az Európai Bizottság által közzétett Távolság Számláló (Distance Calculator) segítségével számítható ki:

[**http://ec.europa.eu/programmes/erasmus-plus/tools/distance\_en.htm**](http://ec.europa.eu/programmes/erasmus-plus/tools/distance_en.htm)

Utazási támogatás összegek:

|  |  |
| --- | --- |
|  0 – 99 km | 20 € |
| 100 – 499 km | 180 € |
| 500 – 1.999 km | 275 € |
| 2.000 – 2.999 km | 360 € |
| 3.000 – 3.999 km | 530 € |
| 4.000 – 7.999 km | 820 € |
| 8.000 – 19.999 km | 1.100 € |

VÁLASZTHATÓ EGYETEMEK

|  |  |  |  |
| --- | --- | --- | --- |
| **EGYETEM** | **TÉMAKÖRÖK** | **SZINT** | **Oktatás nyelve** |
| Brno University of TechnologyCsehország | Vizuális Művészetek | BA, MA | cseh, angol |
| Palacky University OlomoucCsehország | Vizuális Művészetek |  | angol, cseh |
| University of HertfordshireEgyesült Királyság | Vizuális Művészetek / Zene | BA, MA | angol |
| University of LaplandRovaniemi, Finnország | Vizuális Művészetek | BA,MA,DLA | finn, angol |
| Ecole Supérieure d’Art d’Aix-en-ProvenceFranciaország | Vizuális Művészetek | BA | francia, angol |
| Ecole Superérieure des Beux-Arts Tours Angers Le MansFranciaország | Vizuális Művészetek | BA | francia, angol |
| Latvijas Kristiga AkademijaLatvian Christian AcademyJurmala, Lettország | Vizuális Művészetek | BA, MA | lett, angol |
| Staatliche Akademie der Bildenden Künste KarlsruheNémetország | Vizuális Művészetek | BA, MA, DLA | angol, német |
| Muthesius KunsthochschuleKiel, Németország | Vizuális Művészetek | BA, MA, DLA | német, angol |
| Accademia di belle Arti di Venezia Olaszország | Vizuális Művészetek | BA | olasz |
| Academy of Fine Arts and Design BratislavaSzlovákia | Vizuális Művészetek | BA,MA,DLA | szlovák, angol |
| Technical University Of KosiceSzlovákia | Vizuális Művészetek | BA, MA,DLA | szlovák, angol |
| Academia Di Belle Arti Di RomaOlaszország | Vizuális Művészetek | BA, MA | olasz |
| Accademia Di Belle Arti Di NapoliOlaszország | Vizuális Művészetek | BA, MA | olasz |
| The E. Geppert Academyy of Arts and Design in WroclawLengyelország | Vizuális Művészetek | BA, MA | lengyel, angol |
| Universitatea de Arta si Design din Cluj-NapocaRománia | Vizuális Művészetek | BA,MA,DLA | román, angol |
| Jan Evangelista Purkyne University in Usti Nad Labem Csehország | Vizuális Művészetek | BA, MA | angol |
| University of Porto, Faculty of Fine ArtsPorto, Portugália | Vizuális Művészet | BA, MA | portugál, angol |
| Hochschule der Bildended KünsteEssen, Németország | Vizuális Művészet | BA, MA | német, angol |
| Art Academy of LatviaRiga, Lettország | Vizuális Művészet | BA, MA | lett, angol |
| Facultad de Bellas ArtesUniversidad de GranadaGranada, Spanyolország | Vizuális Művészet | BA, MA | spanyol |
| Oulu University of Applied SciencesFinnország | Vizuális Művészetek/Zeneművészet | BA | finn, angol |
| Academy of Arts in Banska Bystrica | Vizuális Művészetek/Zeneművészet | BA,MA,DLA | szlovák, angol |
| Academy of Arts Novi Sad, Szerbia | Vizuális Művészetek/Zeneművészet | BA, MA | szerb, angol |
| Josip Juraj StrossmayerUniversity of OsijekHorvátország | Zeneművészet/Előadóművészet/Vizuális Művészetek | BA, MA | horvát, angol |
| Instituto Politécnico do Porto (IPP)Portugália | Zeneművészet | BA, MA | angol |
| University of Theatre of Tirgu MuresRománia | Zene- és Előadóművészet | BA, MA | magyar, román |
| Academia de Muzica „Gheorghe Dima”Cluj, Románia | Zeneművészet és előadóművészet | BA, MA, DLA | román, angol |
| VSMUAcademy of Performing Arts in BratislavaSzlovákia | ZeneművészetésElőadóművészet | BA, MA, DLA | szlovák, angol |
| Conservatorio Superior de Música „Manuel Massotti Littel”Murcia, Spanyolország | Zeneművészet | BA | spanyol, angol |
| Conservatorio Superior de Musica “Eduardo Martinez Torner” del Principado de AsturiasOviedo, Spanyolország | Zeneművészet | BA | spanyol |
| Conservatorio Statale di Música Domenico CimarosaAvellino, Olaszország | Zeneművészet | BA, MA | olasz, angol |
| Conservatorio di Musica Luigi CherubiniFirenze, Olaszország | Zeneművészet | BA, MA | olasz |
| Babes-Bolyai UniversityCluj-Napoca, Romania | Zeneművészet, zenetudomány | BA, MA, PhD | magyar, angol |
| Academy of Music in KrakówLengyelország | Zeneművészet, előadóművészet | BA, MA, PhD | lengyel, angol |
| Buckinghamshire New UniversityEgyesült Királyság | Electronic music/Sound ArtGraphic Design /Product-, object design | BA, MA | angol |